Ауааҧсыра зегьы ҳрыҳәоит ииашам аинформациа аладмырҵәарц, ажәлар рымжьарц, — иануп Апенитенциартә маҵзура ҷыда аҳәамҭаҿы.
Уаҟа ишаарыцҳаз ала, Михаил Саакашвили Гори иҟоу агоспиталь ашҟа ииагара ргәы иҭоушәа Ника Гварамиа иҟаиҵаз аҳәамҭа ииашам.
«Михаил Саакашвили Гори иҟоу агоспиталь ашҟа ииагара ҳгәы иҭоушәа Ника Гварамиа иҟаиҵаз аҳәамҭа ииашам. Ҳара ауааҧсыра зегьы ҳрыҳәоит ииашам аинформациа аладмырҵәарц, ажәлар рымжьарц», — иануп аҳәамҭаҿы.
Қырҭтәыла ҧасатәи ахада Михаил Саакашвили идукат Ника Гварамиа иахьа ажурналистцәа иреиҳәеит: «Ҳара аинформациа ҳамоуп Саакашвили Гори иҟоу агоспиталь ашҟа ииагара ргәы ишҭоу азы, уаҟа ауаҧстә отриад ҷыда ала имҵарсра еиҿыркаараны иҟоуп».